钦定古今图书集成/明伦汇编/官常典/第666卷 > 穆生
## 钦定古今图书集成/明伦汇编/官常典/第666卷 > 穆生

按《汉书楚元王传》：“楚元王交，字游，高祖同父少弟也。
好书，多材蓺。少时尝与鲁穆生、白生、申公俱受《诗》于
浮丘伯。伯者，孙卿门人也。汉六年，立交为楚王。元王
既至楚，以穆生、白生、申公为中大夫。高后时，浮丘伯
在长安，元王遣子郢客与申公俱卒业。元王薨，郢客
嗣，是为夷王。立四年薨，子戊嗣。初，元王敬礼申公等”，
穆生不耆酒，元王每置酒，常为穆生设醴。及王戊即
位，常设，后忘设焉。穆生退曰：“可以逝矣。”醴酒不设，王
之意怠不去，楚人将钳我于市，称疾卧。申公白生强

先见者也。君子见几而作，不俟终日，先王之所以礼
吾三人者，为道之存故也。今而忽之，是忘道也。忘道
之人，胡可与久处，岂为区区之礼哉’！”遂谢病去。申公、
白生独留。王戊稍淫暴二十年，为薄太后服私奸，削
东海薛郡，乃与吴通谋。二人谏，不听。胥靡之衣之赭
衣，使杵臼雅舂于市。